Kermān (by)

Kermān (farsi کرمان) er en by i Iran og det administrative senteret for provinsen Kermān. Byen har litt over en halv million innbyggere og ligger på gjennomsnittlig 1758 moh. Byen ble etter all sannsynlighet grunnlagt av sasaniderkongen Ardashir I på 200-tallet.

Befolkningen i Kerman består hovedsakelig av persere og balutsjere samt en minoritet av lorere, lak-kurdere og afshar-tyrkere.https://www.iransafar.co/iran-ethnic-groups/https://www.iranicaonline.org/articles/kurdish-tribes/

 Historie 
Kermān ble grunnlagt under navnet Behdesīr i det 3. århundret e.Kr. av Ardashir I, grunnleggeren av det sasanidiske imperiet. Etter slaget ved Nahāvand i 642 kom byen under det arabiske Rashidun-kalifatets styre og ble gradvis mer sunni-muslimsk. Byens fjerntliggende posisjon lot zoroastrianere og kharijittene (retning innen islam) leve i fred, men i 698 ble kharijittene kastet ut og majoriteten av innbyggerne bekjente seg til islam innen 725.

Abbasidene hadde lite autoritet i området, og i det 10. århundret tok Buwayhid-dynastiet makten. De beholdt makten etter at byen og området falt for Mahmud Ghazni i slutten av århundret. Det var i dette århundret at byen fikk sitt nåværende navn Kermān.Kerman," i International Dictionary of Historic Places, ed. Trudy Ring, Chicago: Fitzroy Dearborn, 1995-1996, vol. 4, s. 413. I det 11. og 12. århundret lå Kermān under Seljuq-tyrkernes styre, men var i virkeligheten så uavhengig at den erobret Oman og Fars."Kerman". The Columbia Encyclopedia, Sixth Edition. Columbia University Press. 2008. http://www.encyclopedia.com/doc/1E1-Kerman.html.

Da Marco Polo besøkte byen i 1271 var den blitt et sentrum for handelen mellom Persiagulfen, Khorāsān og Sentral-Asia.Pourshariati, Parvaneh. "Kerman". Encyclopedia of the Modern Middle East and North Africa. Gale Group, Inc. http://www.answers.com/topic/kerman Under Safavid-dynastiet blomstret Kermān, og under denne veksten eksporterte byen tepper til England og Tyskland. 
Iranian Cities: Kerman

I 1794 inntraff en hendelse som ga Kermān kallenavnet «De blindes by». I 1793 hadde Lotf Ali Khan klart å beseire Ghājār-dynastiet og året etter inntok han Kermān. Kort tid etter, ble byen beleiret av Agha Mohammad Khan. Da byen falt etter seks måneder, ble alle mannlige innbyggere drept eller blendet som hevn for deres støtte til Lotf Ali Khan. 20 000 øyeepler ble samlet i en haug til seierherren.Hasan Pir Nia, A. Eghbal Ashtiani, History of Persia (Tarikh-i Iran), ISBN 9646895166, Teheran, 2003, p.655 Kvinnene og barna ble solgt som slaver og byen ble ødelagt i løpet av de 90 følgende dagene.

 Kjente personer fra Kermān 
 Keikhosrow Shahrokh, forandret Irans kalendersystem og bygget Firdowsis mausoleum
 Peyman Soltani, dirigent for Persepolis-orkestret
 Dr. Javad Nurbakhsh, leder for sufi-sekten Ni'matollāhī
 Arash Borhani, fotballspiller
 Ali Akbar Abdolrashidi (1949–), journalist og forfatter
 Roohollah Khaleghi (1906–1965), musiker
 Said Nafisi (1896–1966), poet og forfatter
 Mirza Reza Kermani (-1896), attentat mot Naser ad-Din Shah Qajar
 Naser ebrahimi
 Zahra Ghiassi-Nejad, KLF6 scholar
 Abbas Namazian (1940–) dommer i bryting
 Mehdi Tikdari (1996-) fotballspiller

 Universiteter 
 Shahid Bahonar University of Kerman, et av Irans ledende teknologiske institusjoner 
 Kerman Univerty of Medical Sciences
 Islamic Azad University of Kerman
 Kerman Khaje-Nasir Higher Education Center

 Referanser 

Kategori:Byer i Iran
Kategori:Provinsen Kerman